Ustiurto plynaukštė

Ustiurto plynaukštė (, ) – plynaukštė centriniame Azijos regione, Kazachijos ir Uzbekijos teritorijose. Ustiurtas yra tarp Kaspijos pakrantėje esančių Mangyšlako pusiasalio ir Kara Bogaz Golo įlankos vakaruose ir Aralo jūros likučių bei Amudarjos deltos rytuose.

Ši plynaukštė užima apie 200 000 km² plotą, vidutinis aukštis 150 m. Pagrindinis kraštovaizdis – molinga dykuma, apaugusi kiečiais ir druskėmis. Pietrytinėje plynaukštės dalyje gruntai molingi, su skalda. Vietomis yra druskožemių, o šiaurinėje dalyje – smėlio dykumos.
Pusiau klajokliai vietiniai gyventojai augina avis, ožkas ir kupranugarius.

Plynaukštės teritorijoje buvo atlikti keli požeminiai branduoliniai sprogimai. Pvz., Mangyštau srityje, Mangyšlake, XX a. 7-tą dešimtmetį buvo atlikti 3 sprogdinimai (vietovės Akotta, Mulkaman ir Kindikti).

Nuo 2023 m. atskiri plynaukštės plotai yra pasaulio paveldo objekto „Šaltosios Turano dykumos“ dalis.

 Nuorodos 
 Ustiurto plynaukštė (reljefinis vaizdas Google Maps)

Kategorija:Azijos dykumos
Kategorija:Uzbekijos geografija
Kategorija:Kazachstano geografija